
Anunţ referitor la elaborarea unui proiect de act normativ
        Numele autorităţii sau instituţiei publice: Primăria Orașului Boldești-Scăeni, județul Prahova
        Astăzi, 11.11.2022, Primăria Orașului Boldești-Scăeni, județul Prahova, anunţă deschiderea procedurii de transparenţă decizională a procesului de elaborare a proiectului următorului act normativ: Proiect de hotărâre privind aprobarea nivelurilor impozitelor şi taxelor locale pentru anul 2023. 
            Conform art.491 alin.(1) din Legea nr. 227/2015 privind Codul Fiscal în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către Consiliile Locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerul Dezvoltării Regionale şi Administrației Publice.
       Sumele indexate se aprobă prin hotărâre a consiliului local şi se aplică în anul fiscal următor.
       Art.489 alin.(1) din Legea nr.227/2015 prevede ca autoritatea deliberativă a administraţiei publice locale, la propunerea autorităţii executive, poate stabili  cote adiţionale la impozitele și taxele prevăzute în Codul fiscal, în funcţie de următoarele criterii: economice, sociale, geografice, urbanistice, precum şi de necesităţile bugetare locale, cu excepţia taxelor juridice de timbru şi alte taxe de timbru prevăzute de lege.
       Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de codul fiscal, indexate conform art.491 alin (1).  
Documentaţia aferentă proiectului de act normativ include: 
- referatul de aprobare privind necesitatea adoptării actului normativ propus; 
- tabloul cuprinzând valorile impozabile, impozitele și taxele locale, alte taxe asimilate acestora, precum și amenzile aplicabile în anul fiscal 2023;
- taxele speciale;
- proiectul de hotărâre.
Documentaţia poate fi consultată:
 • pe pagina de internet a instituţiei în secțiunea Monitorul oficial al oraşului, subsectiunea „Alte documente”, lit. d)   
 • la sediul instituției în zilele de luni, miercuri, joi: între orele 8:00-12:00, marți: 14:00-18:00 
 • proiectul de act normativ se poate obţine în copie, pe bază de cerere depusă la biroul de relaţii cu publicul al instituţiei.
Propuneri, sugestii, opinii cu valoare de recomandare privind proiectul de act normativ supus procedurii de transparenţă decizională se pot depune până la data de 22.11.2022. 
□ prin formularul tip disponibil pe pagina de internet a instituţiei la  linkul:http://pbs.infoprimarie.ro/?section=articolePage&idCapitol=483&lang=Ro pe adresa de e-mail pbs@opticnet.ro;
 □ prin poştă, pe adresa: Oraşul Boldeşti-Scăeni, Calea Unirii, nr. 67, judeţul Prahova; 
□ la sediul instituţiei, la domnişoara Dinu Elena-Alina, inspector relaţii cu publicul  - persoană responsabilă pentru punerea în aplicare a Legii nr. 52/2003, la adresa: Oraşul Boldeşti-Scăeni, Calea Unirii, nr. 67, judeţul Prahova, în zilele de luni, miercuri, joi: între orele 8:00-12:00, marți: 14:00-18:00.  

         Materialele transmise vor purta menţiunea  „Propuneri privind Proiect de hotărâre privind aprobarea nivelurilor impozitelor şi taxelor locale pentru anul 2023. 

Propunerile, sugestiile, opiniile cu valoare de recomandare vor fi publicate pe pagina de internet a instituţiei, secțiunea Monitorul oficial al oraşului, subsecțiunea „Alte documente” lit. b) la linkul: https://boldestiscaeni.regista.ro/monitorul-oficial-local/alte-documente/registrul-pentru-consemnarea-propunerilor-sugestiilor-sau-opiniilor-cu-privire-la-proiectele-hotararilor-autoritatii-deliberative-si-dispozitiile-executive/20859
Nepreluarea recomandărilor formulate şi înaintate în scris va fi justificată în scris.
Pentru cei interesaţi există şi posibilitatea organizării unei întâlniri în care să se
dezbată public proiectul de act normativ, în cazul în care acest lucru este cerut în scris de către o asociaţie legal constituită sau de către o altă autoritate sau instituţie publică până la data de 22.11.2022.
Pentru informaţii suplimentare, vă stăm la dispoziţie la următoarele date de contact: telefon: 0244/211363, e-mail: pbs@opticnet.ro,  persoană de contact: Dinu Elena-Alina, inspector relaţii cu publicul.

